kardosdrur/scandi-wiki huggingface dataset:
Fuglekiggeri

Fuglekiggeri er en form for naturobservation hvori fugle observeres enten som fritidsbeskæftigelse eller af borgervidenskabelige grunde. Sådanne observationer kan enten foretages med det blotte øje, gennem visuelle hjælpemidler såsom kikkerter og teleskoper, ved at lytte efter fuglefløjten eller ved at iagttage offentlige webcams.

Se også 
 Ornitologi

Henvisninger 

Ornitologi
Voldsfjorden

Voldsfjorden, eller Voldafjorden, er en fjord i Volda kommune i Møre og Romsdal  fylke i Norge. Den er omkring 18 kilometer lang (29 kilometer ind til bunden af Austefjorden). Fjorden har indløb fra Rovdefjorden, mellem Riseneset og Berkneset, og går i sydøstlig retning til den deler sig i to mellem Homborset og Mek. Herfra går Kilsfjorden mod sydvest, og Austefjorden mod øst. Omkring  halvvejs inde i fjorden går Dalsfjorden mod syd.

Voldsfjorden er med en største dybde på 697 meter (ved Voldshammaren) den dybeste af alle fjordene på Sunnmøre.

Kommunecenteret Volda ligger på østsiden af fjorden, mens bygderne Lauvstad og Folkestad ligger på vestsiden af fjorden. Der er færgeforbindelse mellem Volda og begge disse to bygder.

Europavej E39 går langs vestsiden af fjorden, fra Straumshamn i Kilsfjorden til Folkestad, og krydser fjorden via færgeforbindelsen Volda-Folkestad, og fra Volda følger den fjorden omkring tre kilometer til den ved Ekset svinger mod nordøst mod Ørsta. Riksvei 651 gåromkring  den indre del af fjorden, fra Straumshamn  mod øst til Fyrde i bunden af Austefjorden, og derefter udover nordsiden af fjorden til Volda. Riksvei 652 fra Vanylven går langs vestsiden af fjorden fra indløbet mod syd til Lauvstad, hvor den krydser fjorden via færgeforbindelsen Volda-Lauvstad.

Kilder og henvisninger 

Fjorde i Møre og Romsdal
Volda
Jyske mesterskab 1903 efterår (fodbold)

Det jyske mesterskab i fodbold 1903 efterår var den 3. udgave af turneringen om det jyske mesterskab i fodbold for herrer organiseret af Jysk Boldspil-Union. Turneringen blev vundet af Aalborg FBK for første gang. Turneringen var udvidet til ni deltagende hold fordelt på tre kredse.

Samvirkende Idrætsklubber i Jylland gennemførte fra november 1902 til september 1903 en tilsvarende turnering om det jyske mesterskab med deltagelse af 36 hold, som ikke var medlem af JBU. Denne turnering blev vundet af Vejen SF, der slog Odder IGF i finalen i Vejen med 8-0.

JBUs A-række - Nordkredsen

Kreds 1 
Aalborg FBK - Aalborg BK II 12-0

Frederikshavn IK - Aalborg FBK 0-7

Aalborg BK II - Frederikshavn IK 2-3 e.f.s.

Kreds 2 
Hjørring - Aalborg BK 2-3

Hjørring IF - Randers BK 1-4 (spillet i Aalborg)

Randers BK - Aalborg BK 2-0

JBUs A-række - Sydkredsen

Kreds 3 
Resultater ukendte.

Kredsfinale 
Aalborg FBK slog Randers BK og kvalificerede sig til finalen.

Finale 
29/11 1903: Aalborg FBK - Horsens BK 11-1. Spillet i Aalborg.

Kilder

Litteratur 
 
 Johannes Gandil (1939): Dansk fodbold, Sportsbladets forlag.
  Fodboldfyn.dk Dansk fodbold 1888-1909

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
DBU
Fodbold i 1903
Kilsfjorden (Volda)

Kilsfjorden er en fjord i Volda kommune i Møre og Romsdal  fylke i Norge. Den er en sidefjord til Voldsfjorden og er omkring tre kilometer lang. Den inderste del af fjorden, som også kaldes Kilspollen, er et nor med et smalt indløb ved Straumshamn. Udenfor Straumshamn kaldes fjorden oftest Botnavika.

Fjordsiderne er høje og bratte, med fjelde på over 1.000 meter.

Riksvei 651 går langs vestsiden af fjorden, mens Fylkesvei 5891 går på østsiden og fortsætter ind langs Austefjorden. 
Kilsfjorden ligger ved en alternativ E39, mellem Folkestad og Bjørkedal, i Volda kommune.

Kilsfjorden er et navn som dækker områderne fra Mek til Kile, samt Botnen og Bjørneset.

Kilder og henvisninger 

Fjorde i Møre og Romsdal
Volda
Nola Grace Gaardmand

Nola Grace Gaardmand (født 1985 på Frederiksberg) er en dansk journalist og tv-vært.

Hun blev født på Frederiksberg, har en delvis baggrund i Sydafrika og er opvokset i bydelen Hell's Kitchen på Manhattan i USA..

Hendes far var en hvid dansk jazzmusiker og hendes mor en sort sydafrikansk stewardesse, der sjældent var hjemme.
Gaardmand er uddannet fra Danmarks Medie- og Journalisthøjskole.
Før sin uddannelse havde hun en praktikperiode hos et nystartet onlinemagasin i New York.
I forbindelse med sin uddannelse kom hun i praktik hos Dagbladet Information og blev siden ansat som journalist ved Jyllands-Posten (2013–2017).
I 2017 kom Gaardmand til DR for at overtage en værtsrolle fra Lillian Gjerulf Kretz i tv-programmet Sundhedsmagasinet. Her dannede hun værtspar med Peter Qvortrup Geisling.
Mens hun var vært i sommeren 2018 var Sundhedsmagasinet i uge 22 det mest sete danske tv-program.
I 2020 blev hun tilknyttet DR2 Deadline som vært.

I 2021 blev hun tilknyttet DR1 programmet Aftenshowet som vært.

Mens Gaardmand var tilknyttet Zetland udgav hun med Sophie Tholl singlen ''Generation Gæld.

Henvisninger 

Journalister fra Danmark
Maximator

Maximator er det interne navn på et netværk mellem de hemmelige tjenester i Danmark, Tyskland, Frankrig, Holland og Sverige, der kan sammenlignes med Five Eyes. Det blev grundlagt i 1976 på initiativ af Forsvarets Efterretningstjeneste og har opereret stort set uopdaget siden da. Det vigtigste værktøj til rekognoscering og dekryptering var salg af krypteringsenheder med svage krypteringsmetoder. Dette blev gjort via Crypto AG, der i al hemmelighed var ejet af BND og CIA.

Aktiviteter 
Indtil videre er kun aktiviteter fra den hollandske arm (TIVC) kendt, med hovedsageligt administrativ bistand til GCHQ i Falklands-krigen hvor de hjalp med afkodning af Argentinsk radiotrafik.

Efter opfordring fra CIA blev salget af kompromitterede krypteringsenheder fra det hollandske firma Philips til Tyrkiet håndhævet mod viljen fra Bundesnachrichtendienst (BND), Tysklands udenlandske efterretningsbureau og TIVC.

Tjenesten opretholdt en jordstation i Caribien på Curaçao, der overvågede og afkodede radiotrafikken fra Cuba og Venezuela.

Referencer 

National sikkerhed
Spionage
Asia Bibi

Asia Bibi er en pakistansk kristen kvinde. Hun blev som første kvinde i Pakistans historie dømt til døden den 8. november 2010. Hun har angiveligt kritiseret Muhammed. Den 31. oktober 2018 blev hun frikendt af den øverste domstol i Pakistan. Den 29. januar 2019 blev frikendelsen juridisk bekræftet af den øverste politiske indstans. 

Den 8. maj 2019 flygtede hun til Canada, hvor hun fik asyl. Frikendelsen skabte furore i Pakistan, og flere religiøse fanatikere har opfordret til at styrte den pakistanske regering.  Minoritetsministeren og guvernøren i Punjab udtalte sig begge til fordel for og blev begge myrdet af ukendte gerningsmænd. I slutningen af maj 2020 blev Asias svoger myrdet.

Kilder 

Faglitterære forfattere fra Pakistan
William Buchan

William Buchan kan henvise til:

 William Buchan (læge) (1729–1805), skotsk læge
 William Buchan (baron) (1916–2008), engelsk baron og forfatter
 Bill Buchan Sr., skotsk-født amerikansk sømand og skibsbygger
 William Earl Buchan (født 1935), amerikansk sømand og olympisk mester
 William Carl Buchan (født 1956), hans søn, amerikansk sømand og olympisk mester
 Willie Buchan (1914–2003), skotsk fodboldspiller
Østers (gruppe)

Østers er en samlebetegnelse for flere forskellige grupper af muslinger som hovedsageligt vokser i brak- og saltvand.
Skallen, som oftest har et højt kalkindhold, omgiver en blød krop. Gællerne filtrerer plankton fra vandet, og en kraftig muskel holder skallet lukket. Nogle grupper er værdsat som mad, både i rå og varmebehandlet form. 

Gruppen Ostreidae, også kaldet "ægte østers", omfatter blandt andet den velkendte europæiske østers, men ikke eksempelvis havperlemuslinger, der er en fjern slægtning i slægten Pinctada.

Muslinger
Subsistensfiskeri

Subsistensfiskeri eller Traditionelt fiskeri er en betegnelse for en lille lavteknologiske fiskeripraksis, der bedrives af individuelle fiskere snarere end kommercielle virksomheder. Mange af disse fiskere stammer typisk fra etniske grupper fra øer eller kyster, hvor de tager på korte fisketure til kysten. Deres fangst bliver sjældent forarbejdet, og spises typisk af dem selv og folk i deres lokalområde. Subsistensfiskere anvender typisk traditionelle fiskeriteknikker såsom fiskestang med fiskegrej, fiskepile og harpuner, kastenet og små (eller ingen) traditionelle fiskerbåde.

Henvisninger 

Fiskeri
Fysisk oceanografi

Fysisk oceanografi er studiet af havenes fysiske tilstand og processer, især havvandets bevægelser og fysiske egenskaber. Fysisk oceanografi er et af flere subdomæner af oceanografien.

Fysisk oceanografi kan underopdeles i deskriptiv og dynamisk fysisk oceanografi. Deskriptiv fysisk oceanografi bedriver havforskning gennem observatrioner og komplekse numeriske modeller, som beskriver væskebevægelserne så præcist som muligt. Dynamisk fysisk oceanografi fokuserer primært på de processer, der styrer væskebevægelserne, med fokus på teoretisk forskning og numeriske modeller. Disse er en del af et større forskningsfelt i geofysisk væskedynamik, som den fysiske oceanografi deler med meteorologien.

Henvisninger 

Oceanografi
Assassin's Creed Valhalla

Assassin's Creed Valhalla er et action-adventure-videospil udviklet af Ubisoft Montreal og udgivet af Ubisoft. Spillet er 12. del af hovedserien i Assassin's Creed-spilserien, og er efterfølgeren til Assassin's Creed Odyssey fra 2018. Handlingen er sat i historisk fiktion med faktiske historiske fakta og finder sted i vikingetiden i det 9. århundrede omkring erobringerne af England.

Spillet blev udgivet den 10. november 2020 til de fleste platforme, med en lidt senere udgivelse til PlayStation 5.

Danske stemmeskuespillere 
Hovedrollen i Assassin's Creed Valhalla deles af de danske skuespillere Cecilie Stenspil og Magnus Bruun.

Referencer

Eksterne henvisninger 
 

Valhalla
Computerspil fra 2020
Ubisoft-spil
Windows-spil
PlayStation 4-spil
Xbox One-spil
Vikingetiden i populærkultur
Christian Baltzer

Christian Baltzer (født 18. april 1978 i Hørsholm) er en dansk erhvervsleder, der siden februar 2020 har været CEO i Codan Danmark, landets tredjestørste forsikringsselskab. Han var tidligere finansdirektør (Group CFO) i Danske Bank og koncernfinansdirektør (Group CFO) i Tryg. Han blev uddannet aktuar (cand.act) fra Københavns Universitet i 2004.

Referencer 

Erhvervsfolk fra Danmark
Alumni fra Københavns Universitet
Fransk-tysk fjendskab

Fransk-tysk fjendskab (, ) var ideen om at der altid ville være uundgåeligt fjendtlige relationer og gensidig revanchisme mellem tyskere (inklusive østrigere) og franskmænd. Ideen fremkom i det 16. århundrede, men blev særligt udbredt efter den fransk-preussiske krig i 1870–1871. Den spillede en vigtig rolle i Tysklands samling (uden Østrig) i 1871 og i første verdenskrig, men gik af mode efter anden verdenskrig, da Vesttyskland og Frankrig, påvirket af den kolde krig, begge blev medlemmer af NATO og det Europæiske Kul- og Stålfællesskab.

Kilder 
 Julius Weis Friend: The Linchpin: French–German Relations, 1950–1990,  

Frankrigs historie
Tysklands historie
Havkraft

Havenergi eller havkraft (også kaldet oceanenergi, oceankraft eller marin og hydrokinetisk energi) er en betegnelse for den vandkraft, der bæres af havbølger, tidevand, salinitet og temperaturforskelle i havet. Bevægelsen af vand i verdens have genererer store mængder kinetisk energi, og noget af denne energi kan udnyttes til at generere elektricitet til hjem, transport og industri.

Offshore-vindenergi er ikke en form for havkraft, da energien stammer fra vinden.

Vedvarende energi
Offshore-vindenergi

Offshore-vindenergi eller offshore-vindkraft er brugen af vindmølleparker konstrueret i vandmasser, oftest i havet, til at høste vindenergi for at generere elektricitet. Vindmølleparkerne placeres typisk i havet, da der er kraftigere vind end på land og der er færre NIMBY-relaterede problemer med beboere i nærområdet.

Kildeangivelser

Eksterne henvisninger
 4C Offshore - list of offshore wind farm 

Maritim teknik
Vindenergi
Dalsfjorden (Volda)

Dalsfjorden er en arm af Voldsfjorden i Volda kommune i Møre og Romsdal  fylke i Norge. Fjorden er 17 kilometer lang, og går mod syd fra indløbet mellem Bjørkvoll og Rysteneset til fjordbunden ved Åmelfoten og Steinsvika.

Største dybde i fjorden er 209 meter.

På vestsiden lige syd for innløbet ligger bygden Dravlaus. Videre mod syd ligger  flere gårde på vestsidaen af fjorden, som Løvika, Lyngsneset, Aksneset og Innselset. På østsiden ligger Dale. Fjordsiderne er bratte og stiger op til 600-800 meter over havet i den indre del af fjorden. Fylkesvej går langs fjorden på begge sider.

Kilder og henvisninger 

Fjorde i Møre og Romsdal
Volda
Bæredygtig energi

Bæredygtig energi, også ofte omtalt som grøn energi, er det at anvende energi på en måde som "møder nutidens behov uden at kompromittere fremtidige generationers evne til at møde deres egne behov."

At møde verdens behov for elektricitet, opvarmning, nedkøring og kraft til transport på en bæredygtig måde betragtes bredt som værende en afmenneskehedens største udfordringer i det 21. århundrede. På verdensplan er der næsten en milliard mennesker, som mangler adgang til elektricitet, og omkring 3 milliarder mennesker er afhængige af varmekilder der afgiver CO2 såsom træ, trækul eller gødning for at kunne tilberede mad. Disse brændstoffer er, sammen med fossile brændstoffer, en stor årsag til luftforurening som koster omkring 7 millioner mennesker livet hvert år.

Når man taler om metoder til at producere energi anvendes begrebet "bæredygtig energi" ofte synonymt med begrebet "vedvarende energi". Som hovedregel betragtes vedvarende energikilder såsom solenergi, vindenergi og vandenergi som bæredygtige. Visse projekter til produktion af vedvarende energi, såsom rydning af skove til produktion af biobrændsel, kan dog skade miljøet i en grad sammenlignelig med fossile brændstoffer, og betragtes derfor ikke som bæredygtige. Omvendt betragtes atomkraft ikke som en vedvarende energikilde, men dens bæredygtighed er stærkt omdiskuteret.

Se også
 Grøn omstilling
 Energiomstilling
 Fossilt brændstof
 Vedvarende energi
 Vindenergi
 Bølgeenergi
 Geotermisk energi
 Solenergi

Henvisninger
Dalsfjord

Dalsfjord har flere betydninger:

 Dalsfjord (kommune), en tidligere kommune i Møre og Romsdal
 Dalsfjorden (Volda), en fjord i Volda kommune i Møre og Romsdal.
 Dalsfjorden (Sunnfjord), en fjord i Askvoll, Fjaler og Gaular kommuner i Vestland.

Skibe 
 MF «Dalsfjord», en lokal rutebåd fra 1913
 MF «Dalsfjord», en bilfærge fra 1965
 MF «Dalsfjord», en bilfærge fra 1986
Division II i ishockey 1957-58

Division II i ishockey 1957-58 var turneringen i den næstbedste række i det svenske ligasystem. Turneringen havde deltagelse af 60 hold, der spillede om fire oprykningspladser i Division I, og om at undgå nedrykning til Division III. Holdene var inddelt i fire regioner: nord (12 hold), øst (16 hold), vest (16 hold) og syd (16 hold). I alle fire regioner var holdene inddelt i to puljer, der begge spillede en dobbeltturnering alle-mod-alle. De otte puljevindere gik videre til oprykningsspillet til Division I, hvor de otte hold blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Hammarby IF, der vandt Division II Øst B, og som endte på førstepladsen i Oprykningsspil Nord.
 Alfredshems IK, der vandt Division II Nord B, og som endte på andenpladsen i Oprykningsspil Nord.
 AIK, der vandt Division II Vest A, og som endte på førstepladsen i Oprykningsspil Syd.
 Malmö FF, der vandt Division II Syd B, og som endte på andenpladsen i Oprykningsspil Syd. Dermed rykkede Malmö FF en række op for anden sæson i træk.

Hold 

Division II havde deltagelse af 60 klubber, hvilket var ni flere end i den foregående sæson. Blandt deltagerne var:
 3 klubber, der var rykket ned fra Division I: Brynäs IF, Hammarby IF og UoIF Matteuspojkarna.
 20 klubber, der var rykket op fra Division III: BK Kenty, BK Remo, Falu BS, Glommersträsk IF, IFK Strömsund, IFK Sunne, IFK Västerås, IK Sirius, Järveds IF, Karlbergs BK, Kiruna AIF, Ludvika FFI, Malmö FF, Nacka SK, Nyköpings AIK, Skellefteå IF, Söderhamns UIK, Tabergs SK, Töreboda IK og Västra Frölunda IF.

Klubberne var inddelt i fire regioner – nord (12 hold), øst (16 hold), vest (16 hold) og syd (16 hold) – og i hver region var klubberne inddelt i to puljer. I alle puljerne spillede holdene en dobbeltturnering alle-mod-alle, og de otte puljevindere gik videre til oprykningsspillet.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1957-58

Kilder 
 Hockeyarchives - Championnat de Suède 1957/58  
 Ishockeytabeller - 1957-58  
 Hammarby IF - Historia - 1957/58

Noter 

Ishockey i 1957
Ishockey i 1958
Division II i ishockey i Sverige
Division II i ishockey 1958-59

Division II i ishockey 1958-59 var turneringen i den næstbedste række i det svenske ligasystem. Turneringen havde deltagelse af 64 hold, der spillede om fire oprykningspladser til Division I, og om at undgå 16 nedrykningspladser til Division III. Holdene var inddelt i fire regioner med 16 hold i hver region: nord, øst, vest og syd. I alle fire regioner var holdene inddelt i to puljer med otte hold, og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, hvor de otte hold blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Rönnskärs IF, der vandt Division II Nord A, og som endte på førstepladsen i Oprykningsspil Nord.
 Nacka SK, der vandt Division II Øst B, og som endte på andenpladsen i Oprykningsspil Nord.
 Västra Frölunda IF, der vandt Division II Syd B, og som endte på førstepladsen i Oprykningsspil Syd.
 Karlbergs BK, der vandt Division II Vest A, og som endte på andenpladsen i Oprykningsspil Syd.

Hold 

Division II havde deltagelse af 64 klubber, heraf
 4 klubber, der var rykket ned fra Division I: GAIS, IK Göta, Rönnskärs IF og Surahammars IF.
 17 klubber, der var rykket op fra Division III: BK Derby, Fagersta AIK, Färjestads BK, Hedemora SK, IF Älgarna, IFK Kiruna, IFK Trollhättan, Katrineholms AIK, Malå IF, Saltsjöbadens IF, Sandvikens IF, Skärplinge IK, Skönvik/Sunds IF, Sundbybergs IK, Vindelns IF, Ytterån/Waplan SK og Öjeby IF.

Klubberne var inddelt i fire regioner – nord (16 hold), øst (16 hold), vest (16 hold) og syd (16 hold) – og i hver region var klubberne inddelt i to puljer med otte hold.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1958-59

Kilder 
 Hockeyarchives - Championnat de Suède 1958/59  
 Ishockeytabeller - 1958-59

Noter 

Ishockey i 1958
Ishockey i 1959
Division II i ishockey i Sverige
The King: Eternal Monarch

The King: Eternal Monarch er en sydkoreansk tv-drama/serie på 16 episoder. Hovedrollerne spilles af henholdsvis Lee Min-ho (Lee Gon), Kim Go-eun (Jung Tae-eul/Luna) og Woo Do-hwan (Jo Eun-seob/Jo Yeong).

Eksterne henvisninger 
 

Sydkoreanske tv-serier fra 2020'erne
Tv-programmer fra Seoul Broadcasting System
Dramaserier fra Sydkorea
Fantasy-tv-serier
Monte Landis

Monte Landis (20. april 1933) er en amerikansk stemmeskuespiller født i Glasgow, Scotland.

Eksterne henvisninger
 

Stemmeskuespillere fra USA
Pat Kilbane

Patrick F. "Pat" Kilbane (5. november 1969) er en amerikansk stemmeskuespiller født i Lakewood Ohio.

Eksterne henvisninger
 

Tegnefilmsdubbere fra USA
To Hell with God

To Hell with God er et studiealbum af det amerikanske death metalbandet Deicide, udgivet 15. februar 2011.

Spor

Musikere
 Glen Benton – bassist, vokalist
 Steve Asheim – trommeslager
 Ralph Santolla – guitarist
 Jack Owen – guitarist

Eksterne henvisninger
 To Hell with God på Encyclopaedia Metallum

Deicide-album
Album fra 2011
Williams Street

Williams Street Productions, LLC, forkortet Williams Street, nogle gange kaldet Cartoon Network Williams Street Studios og tidligere Ghost Planet Industries, er Cartoon Networks animations- og realfilmproduktionstudie, ejet af Warner Bros. Entertainment. Studiet producerer in-house-film til Adult Swim. Keith Crofford leder de daglige aktiviteter i studiets bygning, hvor Cartoon Networks kontorer også ligger. Mike Lazzo drev de daglige aktiviteter i studiet sammen med Crofford frem til 2019 da Lazzo forlod virksomheden.

Henvisninger 

WarnerMedia
William Street

William Street kan henvise til:

Gader 
 William Street (Brisbane) i Queensland, Australien
 William Street (Carson City) i Carson City, Nevada, USA
 William Street (Limerick) i Limerick, Irland
 William Street (Manhattan) i New York City, USA
 William Street (Melbourne) i Victoria, Australien
 William Street (Perth) i Western Australia
 William Street (Sydney), Australien
 William Street Historic District, i Massachusetts, USA

Mennesker 
 William J. Street (1784–1847), amerikansk politiker fra Connecticut, far til William C. Street
 William C. Street (1816–1893), amerikansk politiker fra Connecticut, søn af William J. Street
 William Douglas Street Jr., amerikansk svindler

Se også 
 King William Street
 William
 Williams Street, et animationsstudie
 Williams Street Records, et pladeselskab
 William Streets (1772–?), engelsk cricketspiller
King William Street

King William Street kan henvise til:

King William Street (Adelaide) i Adelaide, South Australia
King William Street (Hamilton) i Hamilton, Ontario, Canada
King William Street (London) i London, Storbritannien
King William Street (metrostation), en station på London Underground

Se også
 William Street
Kødet hindeknæ

Kødet hindeknæ (Spergularia marina, også kaldet Spergularia salina), er en art af blomstrende planter i familien Caryophyllaceae (Nellike-familien). S. marina er en etårig eller undertiden flerårig plante  med stængler op til 35 cm lang. Ligesom andre arter af hindeknæ har dens blomster hvide til lyserøde kronblade, med bægerblade der som regel længere end kronblade på 2,5–4 mm . Planterne er salttolerante og findes ved havet og i saltområder på  landet.

Kødet hindeknæ findes spredt langs de danske kyster på naturtypen Enårig strandvegetation.

Kilder og henvisninger 

Nellike-familien
Enårige urter
Malene Sørensen

Malene Sørensen (født 23. januar 1995) er en kvindelig dansk fodboldspiller, der spiller angreb for FC Thy-Thisted Q i Elitedivisionen. og Danmarks U/23-kvindefodboldlandshold.

Hun var med til at sikre oprykningen med FC Thy-Thisted Q i 2018 til Elitedivisionen. Samme sæson klubben var oprykket, endte holde på en samlet fjerde plads.

Referencer

Eksterne henvisninger 
 

Kvindelige fodboldlandsholdsspillere fra Danmark
Fodboldspillere fra FC Thy-Thisted Q